Rebetiko (grčki: ρεμπέτικο, ρεμπέτικα) je vrsta tradicionlne grčke muzike. To je jedinstveni muzički i kulturni izraz, direktno povezan sa pesmom i plesom, koji se u početku širio među urbanom populacijom niže i radničke klase početkom 20. veka. Pesme su ponikle iz grčkog podzemlja. Izvodili su ih muzičari, takozvani rebetisi (grčki: ρεμπέτης), marginalci na ivici društva, buntovnici anarhističkog duha, ali nezainteresovan za politiku. Rebetis je često bio i "mangas", odnosno "mangisa" u ženskom rodu, malo mangup, povremeno umešan u sitan kriminal, šverc i drogu. Nekonvencionalni ljudi koji su obično živeli izvan društvenog poretka. Rebetiko se prvi put pojavljuje posle grčkog rata za nezavisnost 1821.